شەفەق نیوز/ بەرهەم ساڵح سەرۆک کۆمار عراق، ئمڕوو پەنجشەکمە، لەبان یاسای بوودجەی دارایی گشتی فیدڕاڵی ئەرا ئمساڵ واژوو کرد.
ساڵح وت: واژووکردنەگە ئەرا دابین خوازینە گرنگەیل گەلەگەمان تیەێد، و ئەرا سپۆنسەرکردن مووچەی فەرمانەبەرەیل و خانەنشینەیل و خەرجە حکومەتیە گرنگەیل وەوەگ یەکسانی کۆمەڵایەتی ئەرا گشت ناوچەیل عراق و چینەیل کۆمەڵگاگە ئەنجام دەێد.
سەرۆک کۆمار دووپات کرد لە گرنگی وەڕیخستن چاکسازی دارایی و ئابووری وەو شیوە ک هووکار بوود لە پاڵپشتی ئامانجەبل ئەوزەڵکردن و پێشکەفتن، و ئاماژە کرد ک بڕیاردان بوودجەگە گام گرنگیگە وەرەو جیوەجیکردن شایستەیل هاووڵاتییەکان، و پاڵپشتی دەور فەرمانگە پەیوەندیدارەکان وەجیوەجیکردن بەندەیل بوودجەگە وە هاوپشتی رەنجەیل گشتی ئەرا وەدەسهاوردن ئومیدەگەی، و بردن فرەترین ریکارەیل ئەرا پاڵپشتی چینە کەم داهاتەیل، و دابینکردن دەرفەتەیل کار ئەرا گەنجەیلمان و وەردەوامی لە ری چاکسازی و دژایەتی گەندەڵی.
